CELEX: 61991TJ0031
Language: fi
Date: 1995-06-29
Title: Yhteisöjen ensimmäisen oikeusasteen tuomioistuimen (laajennettu ensimmäinen jaosto) tuomio 29 päivänä kesäkuuta 1995. # Solvay SA vastaan Euroopan yhteisöjen komissio. # Kilpailu - Markkinoiden jakamista koskeva sopimus - Komission työjärjestys - Komissaarien kollegion tekemän päätöksen todistusvoimaiseksi saattaminen. # Asia T-31/91.

Avis juridique important

|

61991A0031

Yhteisöjen ensimmäisen oikeusasteen tuomioistuimen (laajennettu ensimmäinen jaosto) tuomio 29 päivänä kesäkuuta 1995.  -  Solvay SA vastaan Euroopan yhteisöjen komissio.  -  Kilpailu - Markkinoiden jakamista koskeva sopimus - Komission työjärjestys - Komissaarien kollegion tekemän päätöksen todistusvoimaiseksi saattaminen.  -  Asia T-31/91.  

Oikeustapauskokoelma 1995 sivu II-01821 Pub.RJ sivu Pub somm

TiivistelmäAsianosaiset
Avainsanat

1 Oikeudenkäyntimenettely - Uusien perusteiden esittäminen oikeudenkäynnin aikana - Työjärjestyksen asiaan liittyvät määräykset, joissa ei määrätä erityistä määräaikaa eikä erityisiä menettelysääntöjä - Tilanne, jossa ei voida katsoa kantajan menettäneen oikeuksiaan(Yhteisöjen ensimmäisen oikeusasteen tuomioistuimen työjärjestyksen 48 artiklan 2 kohta) 2 Kumoamiskanne - Kanneperusteet - Olennaisten menettelymääräysten rikkominen - Komission työjärjestyksen vastainen sellaisen päätöksen tiedoksiantaminen, jota ei ollut saatettu todistusvoimaiseksi (ETY:n perustamissopimuksen 173 artikla; komission työjärjestyksen 12 artikla) 3 Kumoamiskanne - Kanneperusteet - Olennaisten menettelymääräysten rikkominen - Virheen korjaaminen kanteen nostamisen jälkeen - Seikka, jota ei voida hyväksyä (ETY:n perustamissopimuksen 173 artikla)  

Tiivistelmä

4 Yhteisöjen ensimmäisen oikeusasteen tuomioistuimen työjärjestyksen 48 artiklan 2 kohdassa ei määrätä uuden perusteen esittämiselle määräaikaa tai erityistä menettelytapaa silloin kun uuden perusteen esittäminen on sallittua; tässä määräyksessä ei myöskään erityisesti määrätä, että peruste olisi puhevallan menettämisen uhalla esitettävä heti tai tietyn määräajan kuluessa siitä, kun oikeudellinen seikka tai tosiseikka on tullut esille. Koska oikeuden menettäminen uuden perusteen osalta rajoittaa asianosaisen mahdollisuutta esittää seikkoja vaatimustensa tueksi, oikeuden menettäminen voi periaatteessa tulla kysymykseen ainoastaan siinä tapauksessa, että siitä on nimenomaisesti ja yksiselitteisesti säädetty.5 Komission työjärjestyksen 12 artiklan ensimmäisen kohdan mukaan säädökset ja päätökset on saatettava todistusvoimaisiksi kollegion hyväksymisen jälkeen ja ennen niiden tiedoksiantoa tai julkaisemista, ja sen tarkoituksena on lujittaa oikeusvarmuutta vahvistamalla todistusvoimaisilla kielillä komissaarien kollegion hyväksymä teksti. Riitatilanteissa voidaan näin ollen varmistaa se, että tiedoksi annetut tai julkaistut tekstit vastaavat täysin hyväksyttyä tekstiä ja siten myös päätöksentekijän tahtoa. Todistusvoimaiseksi saattaminen on sen vuoksi ETY:n perustamissopimuksen 173 artiklassa tarkoitettu olennainen menettelymääräys, ja se, että päätös, jota ei ole saatettu todistusvoimaiseksi, on annettu tiedoksi, on olennainen menettelyvirhe riippumatta siitä, onko hyväksytyssä, tiedoksi annetussa ja julkaistussa tekstissä eroja. 6 Ei ole mahdollista, että yhteisöjen toimielin voisi taannehtivalla korjaamisella yksinkertaisesti saada häviämään riidanalaista päätöstä rasittavan olennaisen menettelyvirheen kanteen nostamisen jälkeen esimerkiksi saattamalla todistusvoimaiseksi päätöksen, joka oli annettu tiedoksi, vaikka tätä muodollisuutta ei ollut täytetty. Näin on erityisesti siinä tapauksessa, että kyseisellä päätöksellä määrätään asianosaiselle yritykselle sakko, sillä virheen korjaaminen kanteen nostamisen jälkeen veisi perusteen tällaiseen virheeseen perustuvalta kanteelta. Sellainen ratkaisu olisi oikeusvarmuuden ja sen oikeussubjektin intressien vastainen, johon sanktion määräävä päätös kohdistuu.  

Asianosaiset

Asiassa T-31/91,Solvay SA, aikaisemmin Solvay et Cie SA, belgialainen yhtiö, kotipaikka Bryssel, edustajinaan asianajaja Lucien Simont, Cour de cassation, Belgia ja suullisen käsittelyn aikana asianajajat Paul-Alain Foriers ja Guy Block, Bryssel, prosessiosoite Luxemburgissa Jacques Loeschin toimisto, 11 rue Goethe, kantajana, vastaan Euroopan yhteisöjen komissio, asiamiehenään oikeudellisen osaston virkamies Berend Jan Drijber, jonka avustajana asianajaja Nicole Coutrelis, Pariisi, prosessiosoite Luxemburgissa c/o oikeudellisen osaston virkamies Carlos Gómez de la Cruz, Centre Wagner, Kirchberg, vastaajana, jossa vaaditaan ETY:n perustamissopimuksen 85 artiklan soveltamisesta 19 päivänä joulukuuta 1990 tehdyn komission päätöksen 91/298/ETY kumoamista (IV/33.133-B: Soodakarbonaatti - Solvay, CFK, EYVL 1991 L 152, s. 16), EUROOPAN YHTEISÖJEN ENSIMMÄISEN OIKEUSASTEEN TUOMIOISTUIN (laajennettu ensimmäinen jaosto), toimien kokoonpanossa: presidentti J. L. Cruz Vilaça, tuomarit D. P. M. Barrington, A. Saggio, H. Kirschner ja A. Kalogeropoulos, kirjaaja: H. Jung, (perustelut toistamatta) on antanut seuraavan tuomiolauselman: 1) ETY:n perustamissopimuksen 85 artiklan soveltamisesta 19 päivänä joulukuuta 1990 tehty komission päätös 91/298/CEE (IV/33.133-B: Soodakarbonaatti - Solvay, CFK) kumotaan siltä osin kuin se koskee kantajaa. 2) Komissio velvoitetaan korvaamaan oikeudenkäyntikulut.